b'\n_START_ARTICLE_\nRde\xc4\x8di fosfor\n_START_SECTION_\nIdentifikacija snovi\n_START_PARAGRAPH_\nIdentifikacija snovi ali pripravka: Rde\xc4\x8di fosfor je rde\xc4\x8dkast prah, ki je nestrupen. Pridobivajo ga iz belega fosforja, \xc4\x8de ga segrevajo v zaprti posodi pri 250\xe1\xb5\x92C ali \xc4\x8de ga izpostavimo son\xc4\x8dni svetlobi. Rde\xc4\x8di fosfor je zelo stabilen v primerjavi z belim fosforjem ki se samov\xc5\xbege pri 30\xe1\xb5\x92C, se rde\xc4\x8di fosfor samov\xc5\xbege pri 300\xe1\xb5\x92C._NEWLINE_Uporaba snovi ali pripravka:\n_START_SECTION_\nSestava s podatki o nevarnih sestavinah\n_START_PARAGRAPH_\nSestavine: fosfor_NEWLINE__NEWLINE_CAS \xc5\xa1t.: 7723-14-0_NEWLINE__NEWLINE_vsebnost: 90 - 100%_NEWLINE__NEWLINE_nevarno: da\n_START_SECTION_\nUgotovitve o nevarnih lastnostih\n_START_PARAGRAPH_\nNapotki za nevarnost: Pozor! Vnetljivo. Lahko pride do v\xc5\xbeiga zaradi trenja ali grobega ravnanja. Povzro\xc4\x8da dra\xc5\xbeenje o\xc4\x8di. Lahko je \xc5\xa1kodljivo, \xc4\x8de ga zau\xc5\xbeijemo ali vdihnemo._NEWLINE_Prepoznavni znaki pri oku\xc5\xbebi:_NEWLINE_Vdihavanje: Na\xc4\x8deloma ni zelo strupen, vendar dalj\xc5\xa1a izpostavljenost lahko povzro\xc4\x8di ka\xc5\xa1ljanje, bronhitis ter mo\xc5\xbene po\xc5\xa1kodbe jeter in ledvic, \xc4\x8de je prisotnost belega fosforja._NEWLINE_Zau\xc5\xbeitje: \xc4\x8cisti rde\xc4\x8di fosfor je sicer nestrupen, vendar moramo predpostavljati, da je bila prisotnost tudi belega fosforja, in simptomi kot so slabost, bruhanje, trebu\xc5\xa1ne bole\xc4\x8dine ali vonj po \xc4\x8desnju v izdihu to potrdijo. Smrtna doza belega fosforja za odraslega \xc4\x8dloveka je 50 \xe2\x80\x93 100\xc2\xa0mg._NEWLINE_Stik s ko\xc5\xbeo: Rde\xc4\x8di fosfor ko\xc5\xbei ni \xc5\xa1kodljiv. V primeru, da vsebuje primesi belega fosforja, pa lahko povzro\xc4\x8di globoke rane (opekline), ki se po\xc4\x8dasi zdravijo._NEWLINE_Stik z o\xc4\x8dmi: Rde\xc4\x8di fosfor povzro\xc4\x8da dra\xc5\xbeenje. S primesmi belega fosforja pa povzro\xc4\x8da mo\xc4\x8dno dra\xc5\xbeenje in opekline._NEWLINE_Kroni\xc4\x8dna izpostavljenost: Kroni\xc4\x8dno vdihavanje ali zau\xc5\xbeivanje lahko povzro\xc4\x8di zastrupitev sistema s fosforjem. Po\xc5\xa1kodbe ledvic in jeter, nepravilnosti \xc4\x8deljusti in zob, okvare na sr\xc4\x8dno-\xc5\xbeilnem sistemu in motnje v krvnem obtoku._NEWLINE_Dodatno opozorilo: Osebe s predhodnjimi te\xc5\xbeavami ko\xc5\xbee, o\xc4\x8desnimi te\xc5\xbeavami, nepravilnostmi na zobeh ali \xc4\x8deljusti, po\xc5\xa1kodbami ledvic ali jeter so lahko bolj dovzetni za u\xc4\x8dinke zastrupitve.\n_START_SECTION_\nUkrepi za prvo pomo\xc4\x8d\n_START_PARAGRAPH_\nVdihovanje: Premaknimo se na sve\xc5\xbei zrak. \xc4\x8ce oseba ne diha, ji nudimo umetno dihanje. Pri te\xc5\xbekem dihanju po\xc5\xa1kodovancu nudimo za dihanje kisik. Potrebna je zdravni\xc5\xa1ka pomo\xc4\x8d._NEWLINE_Zau\xc5\xbeitje: Po zau\xc5\xbeitju NE POSKU\xc5\xa0AJTE IZZVATI BRUHANJA! Zau\xc5\xbeijte velike koli\xc4\x8dine vode. V primeru da je po\xc5\xa1kodovanec nezavesten, ga postavite v polo\xc5\xbeaj za nezavestnega in mu ne dajajte ni\xc4\x8desar! Nujno potrebna takoj\xc5\xa1na zdravni\xc5\xa1ka pomo\xc4\x8d._NEWLINE_Stik s ko\xc5\xbeo: Prizadeto mesto umijemo z milom. V primeru da se pojavijo znaki razdra\xc5\xbeenosti ko\xc5\xbee poi\xc5\xa1\xc4\x8demo zdravni\xc5\xa1ko pomo\xc4\x8d._NEWLINE_Stik z o\xc4\x8dmi: Nemudoma za\xc4\x8dnemo izpirati o\xc4\x8di z veliko koli\xc4\x8dino vode, izpiramo vsaj 15 minut in ob\xc4\x8dasno privzdvignemo spodnjo in zgornjo trepalnico. Takoj poi\xc5\xa1\xc4\x8demo zdravni\xc5\xa1ko pomo\xc4\x8d.\n_START_SECTION_\nUkrepi ob po\xc5\xbearu\n_START_PARAGRAPH_\nSamov\xc5\xbeig rde\xc4\x8dega fosforja je pri 300 \xc2\xb0C. Rde\xc4\x8di fosfor je gorljiv in se lahko v\xc5\xbege zaradi trenja ali grobega ravnanja._NEWLINE_Posebne nevarnosti_NEWLINE__NEWLINE_Ob\xc4\x8dutljiv je na stati\xc4\x8dno razelektritev. Z oksidirajo\xc4\x8dimo materiali lahko tvori eksplozivne me\xc5\xa1anice._NEWLINE_Primerna sredstva za ga\xc5\xa1enje_NEWLINE__NEWLINE_Najprej obmo\xc4\x8dje po\xc5\xbeara pagasimo z vodo, nato pa nanesemo moker pesek, ilovico ali apnenec da popolnoma prekrijemo obmo\xc4\x8dje._NEWLINE_Posebna za\xc5\xa1\xc4\x8ditna oprema za gasilce:_NEWLINE__NEWLINE_Gore\xc4\x8di fosfor proizvaja dra\xc5\xbee\xc4\x8de toda ne mo\xc4\x8dno strupene okside. Pri po\xc5\xbearih s fosforjem je potrebno nositi kompletno ognje-varno obleko in celotno dihalno opremo. Pri visokih temperaturah se lahko rde\xc4\x8di fosfor spremeni v beli fosfor.\n_START_SECTION_\nUkrepi ob nezgodnih izpustih\n_START_PARAGRAPH_\nOb nezgodnih izpustih je treba rde\xc4\x8di fosfor zaradi varnosti navla\xc5\xbeiti in ga hraniti pod mokrim peskom ali \xc4\x8dim podobnim, dokler se ga ne pobere in spravi v zaprte posode za ponovno uporabo ali za odstranitev. Odstraniti je potrebno vse vire, ki bi lahko povzro\xc4\x8dili v\xc5\xbeig in mesto izpusta je potrebno dobro prezra\xc4\x8devati._NEWLINE_Previdnostni ukrepi, ki se nana\xc5\xa1ajo na ljudi:_NEWLINE__NEWLINE_Obvezna je ustrezna za\xc5\xa1\xc4\x8ditna oprema. Uporabljamo neiskre\xc4\x8de orodje in opremo._NEWLINE_Ekolo\xc5\xa1ki za\xc5\xa1\xc4\x8ditni ukrepi_NEWLINE__NEWLINE_Izpust je treba po\xc4\x8distiti tako, da ne povzro\xc4\x8damo pra\xc5\xa1enja. Pra\xc5\xa1enje in razdrobitev kontroliramo z vla\xc5\xbeenjem. Izpuste poberemo in jih shranimo v zaprte posode za ponovno uporabo ali za odstranitev.\n_START_SECTION_\nRavnanje z nevarno snovjo in skladi\xc5\xa1\xc4\x8denje\n_START_PARAGRAPH_\nRavnanje_NEWLINE__NEWLINE_Pri ravnanju z rde\xc4\x8dim fosforjem, se je treba izogniti tvorjenju prahu in kontrolirati vire v\xc5\xbeigov. Kadarkoli izvajamo dela, ki povzro\xc4\x8dajo prah ali stati\xc4\x8dno energijo, moramo poskrbeti, da je vsa oprema ustrezno ozemljena, da je zadostna ventilacija in nobenih eksplozij. Pri praznenju posod moramo biti previdni da v zraku ni vnetljivih hlapov, kajti to bi lahko povzro\xc4\x8dilo bliskovit ogenj ali eksplozijo zaradi stati\xc4\x8dne razelektritve. Posode v katerih je bil rde\xc4\x8di fosfor so lahko nevarne tudi ko so prazne, kajti v njih lahko ostane prah in ostanki fosforja, zato je potrebno upo\xc5\xa1tevati varnost tudi pri delu s praznimi posodami._NEWLINE_Skladi\xc5\xa1\xc4\x8denje_NEWLINE__NEWLINE_V tesno zaprtih posodah, v temi, na hladnem, suhem in zra\xc4\x8dnem mestu. Za\xc5\xa1\xc4\x8ditenem pred fizi\xc4\x8dnimi po\xc5\xa1kodbami. Shranjen mora biti lo\xc4\x8deno od nezdru\xc5\xbeljivih snovi.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nMeje izpostavljenosti zaradi prenosa po zraku: niso dolo\xc4\x8dene_NEWLINE_Prezra\xc4\x8devanje: sistem lokalnega in celotnega sistema prezra\xc4\x8devanja je priporo\xc4\x8den, da se zagotovi \xc4\x8dim manj\xc5\xa1o izpostavljenost delavcev. Lokalni sistem je najbolj za\xc5\xbeelen, saj kontrolira in odvaja nevarne snovi pri izviru in s tem prepre\xc4\x8duje da bi se le-te raz\xc5\xa1irile po celotnem delovnem podro\xc4\x8dju._NEWLINE_Osebna za\xc5\xa1\xc4\x8dita: na delovnih mestih kjer so delavci izpostavljeni prahu in meglicam je priporo\xc4\x8deno no\xc5\xa1enje dihalne za\xc5\xa1\xc4\x8dite - maske, v pogojih kjer je izpostavljnost neznana je potrebna uporaba celotnega dihalnega sistema, se pravi za\xc5\xa1\xc4\x8ditne maske in bombe s kisikom. Za\xc5\xa1\xc4\x8ditne maske ki filtrirajo zrak ne za\xc5\xa1\xc4\x8ditijo delavca v prostorih, kjer primanjkuje kisika._NEWLINE_Za\xc5\xa1\xc4\x8dita ko\xc5\xbee: No\xc5\xa1enje za\xc5\xa1\xc4\x8ditnih rokavic in \xc4\x8diste za\xc5\xa1\xc4\x8ditne obleke za telo._NEWLINE_Za\xc5\xa1\xc4\x8dita o\xc4\x8di: Uporaba za\xc5\xa1\xc4\x8ditnih o\xc4\x8dal. V delovnem obmo\xc4\x8dju naj bojo postavljeni spiralci za o\xc4\x8di in oprema za hitro spiranje._NEWLINE_Dodatni za\xc5\xa1\xc4\x8ditni ukrepi: prisotnost belega fosforja kot naza\xc5\xbeelene primesi spremeni potrebno za\xc5\xa1\xc4\x8ditno opremo.\n_START_SECTION_\nFizikalne in kemijske lastnosti\n_START_PARAGRAPH_\nRde\xc4\x8di fosfor je v trdnem agregatnem stanju.\n_START_SECTION_\nObstojnost in reaktivnost\n_START_PARAGRAPH_\nObstojnost: Obstojen je pri normalnih pogojih uporabe in shranjevanja._NEWLINE_Strupeni produkti razpada: beli fosfor, fosforjevi oksidi, fosfini, fosforjeva kislina_NEWLINE_Nezdru\xc5\xbeljivost: halogeni, halidi, oksidirajo\xc4\x8dimi materiali in alkali_NEWLINE_Neugodni pogoji: vro\xc4\x8dina, ogenj, trenje, nazdru\xc5\xbeljivi materiali, stati\xc4\x8dne razelektritve, viri v\xc5\xbeiga\n_START_SECTION_\nEkotoksikolo\xc5\xa1ki podatki\n_START_PARAGRAPH_\nRde\xc4\x8di fosfor je \xc5\xa1kodljiv vodnim organizmom. Povzro\xc4\x8di lahko dolgotrajne neugodne pogoje v vodnem okolju.\n_START_SECTION_\nOdstranjevanje\n_START_PARAGRAPH_\n\xc4\x8ce snov ne moremo ponovno uporabiti ali jo reciklirati jo moramo obravnavati kakor nevaren odpadek in jo poslati v za to primerna odlagali\xc5\xa1\xc4\x8da. Ravno tako moramo na tak\xc5\xa1en na\xc4\x8din ravnati s prazno embala\xc5\xbeo in neuporabljenimi ostanki snovi._NEWLINE__NEWLINE_Ravnanje z odpadki je predpisano v Pravilniku o ravnanju z odpadki in v Pravilniku o ravnanju z embala\xc5\xbeo in odpadno embala\xc5\xbeo.\n_START_SECTION_\nTransportni podatki\n_START_PARAGRAPH_\nime: PHOSPHORUS_NEWLINE__NEWLINE_UN \xc5\xa1tevilka: 1338_NEWLINE__NEWLINE_razred nevarnosti: 4.1'